**DJEČJI VRTIĆI PETAR PAN VODNJAN**

**SCUOLE DELL' INFANZIA PETAR PAN DIGNANO**

S. Rocco 17, Vodnjan - Dignano

OIB 12242845735

KLASA: 400-02/25-01/1

URBROJ: 2163-10-1-25-01-1

**PRIJEDLOG GODIŠNJEG IZVRŠENJA FINANCIJSKOG PLANA**

**PRORAČUNSKOG KORISNIKA**

**D.V.-S.I. PETAR PAN VODNJAN-DIGNANO**

**ZA RAZDOBLJE OD 01.01.2024. DO 31.12.2024.**

U Vodnjanu, ožujak 2025.

**OBRAZLOŽENJE IZVRŠENJA FINANCIJSKOG PLANA**

**ZA RAZDOBLJE OD 01.01.2024. DO 31.12.2024.**

**OBRAZLOŽENJE OPĆEG DIJELA IZVRŠENJA FINANCIJSKOG PLANA**

U financijskom planu za 2024. godinu planirani su **ukupni prihodi i primici** za 2024. godinu u iznosu od 1.560.300,00 eura a odnose se na prihode poslovanja. Ukupno ostvareni prihodi poslovanja za razdoblje od 01.01.2024. do 31.12.2024. godine iznose 1.455.631,39 eura, indeks 117,68 u odnosu na isto razdoblje prethodne godine kada su iznosili 1.236.941,10 eura. U odnosu na financijski plan indeks izvršenja je 93,29.

**Prihodi iz nadležnog proračuna** za financiranje redovne djelatnosti iznose 1.160.649,96 eura, indeks 123,19 u odnosu na isto razdoblje prethodne godine kada su iznosili 942.188,38 eura.

Prihodi za financiranje rashoda poslovanja iznose 1.106.757,87 eura te su u odnosu na proteklu godinu kada su iznosili 892.073,69 eura povećani zbog primjene novog Kolektivnog ugovora od 01. siječnja 2024. godine temeljem kojeg su povećani koeficijenti za obračun plaće, te je samim time veći ukupni rashod za bruto plaću.

Prihodi za financiranje rashoda za nabavu nefinancijske imovine iznose 24.196,68 eura a odnose se na nabavu opreme.

Prihodi iz nadležnog proračuna za financiranje izdataka za financijsku imovinu i otplatu zajmova iznose 29.695,41 eura, indeks 98,40 u odnosu na isto razdoblje prethodne godine kada su iznosili 30.177,19 eura. Navedeni prihod se odnosi na sredstva koja su potrebna za otplatu glavnice i redovne kamate dugoročnog kredita sukladno otplatnom planu.

**Prihodi po posebnim propisima** za 2024. godinu planirani su u iznosu od 175.000,00 eura. Ostvareni su u iznosu 170.305,84 eura, indeks 100,38 u odnosu na isto razdoblje prethodne godine kada su iznosili 169.662,30 eura a odnose se na prihode od participacije roditelja u cijeni programa korisnika u iznosu od 149.968,51 eura te na subvenciju učešća u cijeni programa predškolskog odgoja Grada Vodnjana sukladno Odluci o socijalnoj skrbi Grada Vodnjana u iznosu 20.061,85 eura. U odnosu na financijski plan indeks izvršenja je 97,32.

**Prihodi od prodaje proizvoda i roba te pruženih usluga i prihodi od donacija** planirani su iznosu od 125.500,00 eura. Ostvareni su u iznosu od 105.753,35 eura dok su protekle godine iznosili 110.195,55 eura, indeks 95,97. U odnosu na financijski plan indeks izvršenja je 84,27.

Prihodi od prodaje proizvoda i roba te pruženih usluga ostvareni su u iznosu od 102.605,35 eura dok su protekle godine iznosili 103.151,37 eura, indeks 99,47. Odnose se na prihode od usluge pripreme i isporuke ručkova drugim korisnicima. Od 01. siječnja 2023. odlukom Upravnog vijeća ustanove jedinična cijena ručka iznosi 2,65 eura.

Prihodi od tekućih donacija od ostalih subjekta izvan općeg proračuna ostvareni su u 2024. godini u iznosu od 3.148,00 eura, a odnose se na tekuće donacije Talijanske Unije.

**Prihodi od pomoći proračunskim korisnicima iz proračuna koji im nije nadležan** planirana su u iznosu od 19.000,00 eura. Ostvareni su u iznosu 18.921,60 eura, indeks 127,04 u odnosu na isto razdoblje prethodne godine kada su iznosili 14.894,50 eura. U odnosu na financijski plan indeks izvršenja je 99,59.

Iznos od 10.907,20 eura odnosi se na tekuće pomoći iz državnog proračuna od Ministarstva znanosti, obrazovanja i mladih za sufinanciranje programa javnih potreba koji se ostvaruju u dječjim vrtićima za provedbu programa predškolskog odgoja i obrazovanja za djecu predškolske dobi pripadnika nacionalnih manjina, za djecu u programu predškole, za darovitu djecu te za djecu s teškoćama.

Iznos od 7.014,40 eura odnosi se na tekuće pomoći iz državnog proračuna Ministarstva znanosti, obrazovanja i mladih za sufinanciranje roditeljskog udjela u cijeni predškolskog odgoja za djecu pripadnike romske nacionalne manjine.

Preostali iznos od 1.000,00 eura odnosi se na pomoći Istarske županije za realizaciju projekta „Institucionalizacija zavičajne nastave u predškolskim ustanovama Istarske županije“ za projekt „Oruđe naših predaka“.

**Ukupni rashodi i izdaci** za 2024. godinu planirani su u iznosu od 1.567.583,60 eura. Ukupno ostvareni rashodi iznose 1.449.276,05 eura, od toga 1.373.903,08 eura se odnosi se rashode poslovanja, 46.944,85 eura na rashode za nabavu nefinancijske imovine a 28.428,12 eura na izdatke za financijsku imovinu i otplatu zajmova. U odnosu na financijski plan indeks realizacije je 92,45.

**Rashodi poslovanja** ostvareni su u iznosu od 1.373.903,08 eura, indeks 117,17 u odnosu na isto razdoblje prethodne godine kada su iznosili 1.172.548,66 eura. U odnosu na financijski plan indeks realizacije je 92,53.

Rashodi za zaposlene ostvareni su u iznosu od 1.051.305,00 eura, indeks 93,83 u odnosu na financijski plan. Od toga plaće (bruto) iznose 860.206,63 eura te su povećane u odnosu na proteklu godinu kada su iznosile 717.910,65 eura, indeks 119,82, zbog primjene novog Kolektivnog ugovora od 01. siječnja 2024. godine temeljem kojeg su povećani koeficijenti za obračun plaće, te je samim time veći ukupni rashod za bruto plaću.

Ostali rashodi za zaposlene iznose 53.604,04 eura te su smanjeni u odnosu na proteklu godinu kada su iznosili 55.701,61 eura, indeks 96,23 a zavise o broju zaposlenika koji ostvare pravo na isplatu jubilarne nagrade, naknade za bolest, invalidnost i smrtni slučaj, naknadu za duže bolovanje preko 90 dana, pravo na otpremninu zbog odlaska u mirovinu te naknadu za neiskorišteni godišnji odmor.

Navedeni iznos odnosi se na isplatu dvije jubilarne nagrade, dvije naknade za duže bolovanje preko 90 dana, dvije potpore za smrtni slučaj u obitelji, jednu potporu za novorođenče, četri naknade za neiskorišteni godišnji odmor, dar u naravi, regres za godišnji odmor, božićnicu, dar djeci te na kurativnu zdravstvenu zaštitu.

Materijalni rashodi planirani su u ukupnom iznosu od 360.880,00 eura. Ostvareni su u iznosu od 319.107,62 eura. U odnosu na financijski plan indeks realizacije je 88,42.

Naknade troškova zaposlenima iznose 60.737,01 eura te su povećane u odnosu na proteklu godinu kada su iznosile 59.517,71 eura, indeks 102,05.

Povećanja su zabilježena na poziciji službena putovanja zbog kontinuirane edukcije stručnog tima koji u odnosu na 2023. godinu kada je bila zaposlena samo pedagogica u 2024. godini broji tri člana - pedagogica, psihologica te zdravstvena voditeljica. Naknade za prijevoz te ostale naknade troškova zaposlenima koje se odnose na naknadu za prehranu radnika su također ostvarene u većem iznosu od proteklog razdoblja zbog novih zaposlenja dvije nove odgojiteljice i jedne spremačice za P.O. Peroj zbog otvaranja nove skupine.

Rashodi za materijal i energiju ostvareni su u iznosu od 157.323,65 eura, indeks 100,27 u odnosu na proteklu godinu kada su iznosili 156.900,38 eura.

Najveća promjena u indeksu je zabilježena na poziciji materijal i dijelovi za tekuće i investicijsko održavanje, sitan inventar te na poziciji službena, radna i zaštitna odjeća i obuća. Financijski najznačajnija pozicija materijal i sirovine ostvarena je u iznosu od 97.509,02 eura, indeks 102,71 u odnosu na proteklu godinu kada je iznosila 94.937,12 eura a odnosi se pretežno na nabavu namirnica za kuhinju te bilježi porast zbog povećanja broja djece.

Rashodi za usluge povećani su u odnosu na prethodnu godinu te iznose 89.184,94 eura u odnosu na 2023. godinu kada su iznosili 55.537,72 eura indeks 160,58.

Najveće povećanje bilježimo na poziciji usluge tekućeg i investicijskog održavanja koje su ostvarene u iznosu od 46.063,25 eura u odnosu na proteklu godinu kada su iznosile 18.960,24 eura, indeks 242,95. Do značajnog povećanja je došlo jer se osim redovnog održavanja postrojenja, opreme i prijevoznih sredstva u 2024. godini izvršilo kontrolirano uklanjanje stabla u dvorištu Dv Vodnjan sukladno elaboratu procjene zdravstvenog stanja i statističkih parametra stabala te nabava i sadnja novih u sveukupnom iznosu od 18.536,75 eura te se izvršilo bojanje zidova i stropova u sobama skupina i hodnicima u vrijednosti od 9.984,38 eura.

Usluge telefona, pošte i prijevoza iznose 5.632,06 eura te su se povećali u odnosu na 2023. godinu kada su iznosili 4.189,03 eura zbog povećanja pozicije prijevoza a odnosi se na autobusni prijevoz djece.

Zakupnine i najamnine iznose 2.029,37 eura a odnose se na najam printera i najam spremnika za plin.

Računalne usluge iznose 13.156,12 eura a odnose se na usluge rada informatičara, održavanje računovodstvenog programa, programa za arhivu, ažuriranje sučelja na web lokaciji, nabava antivirusa i dr.

Ostale usluge iznose 1.985,27 eura u odnosu na proteklu godinu kada su iznosile 1.836,37 eura indeks 108,11 a odnose se na troškove tehničkog pregleda pri registraciji dva vozila, usluge tehničke zaštite, usluge izrade fotografija, tiskarske usluge te usluge izrade godišnjih Fina digitalnih certifikata.

Ostali nespomenuti rashodi poslovanja iznose 11.862,02 eura, indeks 114,60 u odnosu na proteklu godinu kada su iznosili 10.351,12 eura.

Naknade za rad predstavničkih i izvršnih tijela ostvaren je u iznosu od 2.276,40 eura indeks 112,98 u odnosu na isto razdoblje prethodne godine kada su iznosile 2.014,95 eura, naknada se obračunava po mjesečnom paušalu.

Premije osiguranja iznose 5.459,63 eura u odnosu na proteklu godinu kada su iznosile 4.784,68 eura indeks 114,11 zbog povećanja cijena ugovorenih premija osiguranja.

Pristojbe i naknade ostvarene su u iznosu od 4.022,32 eura indeks 119,77 u odnosu na isto razdoblje prethodne godine kada su iznosile 3.358,51 eura a do povećanja na navedenoj poziciji je došlo zbog uvećanog mjesečnog izdataka za novčanu naknadu poslodavca zbog nezapošljavanja osoba s invaliditetom.

Financijski rashodi u 2024. godini planirani su u ukupnom iznosu od 3.600,00 eura. Ostvareni su u iznosu od 3.490,46 eura, indeks 96,96 u odnosu na financijski plan.

Rashodi za redovne kamate za primljeni kredit sukladno otplatnom planu za 2024. godinu su iznosili 1.267,29 eura dok se iznos od 2.223,16 eura odnosi na redovne troškove bankarskih usluga i usluga platnog prometa, te su povećani u odnosu na proteklu godinu zbog povećanja cijene usluge banke.

**Rashodi za nabavu nefinancijske imovine** planirani su u iznosu od 54.203,60 eura.

Ostvareni su u iznosu 46.944,85 eura indeks 149,63 u odnosu na isto razdoblje prethodne godine kada su iznosili 31.374,74 eura. U odnosu na financijski plan indeks realizacije je 86,61.

Rashodi za nabavu postrojenja i opreme ostvareni su u iznosu od 45.452,18 eura.

Nabavljena je uredska oprema i namještaj u iznosu od 16.917,56 eura. Uredski namještaj ostvaren je u iznosu 13.353,56 eura a odnosi se na nabavu namještaja za ured tajništva/računovostva, ormara za spremčice, ormara za sve skupine u DV Vodnjan te 2 polična regala za arhivu u DV Galižana.

Računalna oprema iznosi 3.564,00 eura a odnosi se na nabavu laptopa za zdravstvenu voditeljicu, laptopa za skupinu i printer za zbornicu za DV Peroj, stolno računalo za referenta i server za tajništvo.

Nabavljena je komunikacijska oprema u iznosu od 1.062,50 eura u vidu nabave novih mobilnih uređaja za sva tri objekta.

Oprema za održavanje i zaštitu ostvarena je u iznosu 2.376,00 eura a odnosi se na nabavu 2 klima uređaja, jedan za zbornicu u DV Vodnjan a drugi za pomoćnu kuhinju u DV Peroj.

Nabavljena je sportska oprema u vrijednosti od 509,56 eura a odnosi se na rehabilitacijske staze za jaslice u DV Vodnjan.

Uređaji, strojevi i oprema ostvareni su u iznosu od 24.586,56 eura a odnose se na nabavu konvektomata i kuhinjskog stroja za rezanje povrća za glavnu kuhinju u DV Vodnjan; perilicu za suđe za DV Galižana; valjak za glačanje, stroj za pranje i usisavanje, pećnicu te električnu četku za umjetnu travu za DV Peroj, kosilicu te uništivač dokumentacije.

Nematerijalna proizvedena imovina iznosi 1.492,67 eura a odnosi se na nabavu dodatne aplikacije iTransparetnost te aplikacije Kadrovska evidencija i Evidencija prisutnosti radnika u postojećem programu uslijed novih zakonskih promjena.

**Izdaci za otplatu glavnice primljenih kredita i zajmova** planirani su u iznosu od 28.500,00 eura. Ostvareni su u iznosu od 28.428,12 eura, indeks 99,75 u odnosu na financijski plan. Sukladno otplatnom planu dugoročnog kredita u navedenom periodu otplaćene su četiri rate glavnice kredita.

**Preneseni višak/manjak iz prethodnih godina** koje se planira pokriti/raspodijeliti u 2024. godini u ukupnom iznosu od 7.283,60 eura prema izvorima financiranja iznosi:

-višak prihoda poslovanja iz izvora vlastiti prihodi iznosi 10.603,60 eura

-manjak prihoda od nefin. imovine iz izvora vlastiti prihodi iznosi 3.320,00 eura

Realiziran višak prihoda poslovanja te manjak prihoda od nefinancijske imovine iz proteklih godina u izvještajnom periodu je 7.283,60 eura što znači da je realiziran u cijelosti, indeks 100,00.

**OBRAZLOŽENJE POSEBNOG DIJELA FINANCIJSKOG PLANA**

**SAŽETAK DJELOKRUGA RADA I OBRAZLOŽENJE PROGRAMA**

Dječji vrtići Petar Pan Vodnjan – Scuole dell' infanzia Petar Pan Dignano je javna ustanova koja u okviru svoje djelatnosti ranog i predškolskog odgoja ostvaruje program njege, odgoja, obrazovanja, zdravstvene zaštite, prehrane i socijalne skrbi djece od navršenih godinu dana do polaska u osnovnu školu.

D.V.-S.I. Petar Pan Vodnjan-Dignano ostvaruje svoju djelatnost u matičnoj kući u Vodnjanu, S.Rocco 17 i u područnim odjeljenjima u Galižani, Veli Vrh 5 i u Peroju, Peroj 218.

Vrtić provodi program rada predškolskog odgoja i obrazovanja kroz redovni cjelodnevni 10-satni program te redovni 6-satni program kroz četiri jasličke i pet vrtićkih skupina s radom na hrvatskom jeziku i tri vrtićke skupine s radom na talijanskom jeziku.

U redovitom radu implementirani su slijedeći programi: program predškole, program za djecu pripadnika talijanske nacionalne manjine, program za darovitu djecu i program za djecu sa posebnim potrebama. Sukladno projektu Desetljeća za uključivanje Roma, djeca romske nacionalnosti integrirana su u redovne programe. Kod planiranja aktivnosti vodi se po načelima individualizma, nepristranosti i interdisciplinarnosti.

O realizaciji odgojno-obrazovnog rada brine se 25 odgojiteljica, pedagoginja, psihologinja te zdravstvena voditeljica. Uprava Vrtića i tajništvo smještena je u DV Vodnjan, dok je tehnički i pomoćni kadar - ukupno 17 radnika raspoređeno prema potrebi po objektima.

U pedagoškoj godini 2024./25. upisano je ukupno 207 djece, od kojih je 46 djece jasličkog uzrasta, 92 djece vrtićkog uzrasta sa radom na hrvatskom jeziku, 60 djece vrtićkog uzrasta sa radom na talijanskom jeziku te 9 djece predškolske dobi upisanih u skraćeni program male škole.

U Matičnom objektu u Vodnjanu provodi se odgojno-obrazovni rad u šest odgojnih skupina:

-mlađa jaslička skupina „Pahuljice“

-starija jaslička skupina „Zvjezdice“

-mješovita vrtićka skupina s radom na hrvatskom jeziku „Ptičice“

-mješovita vrtićka skupina s radom na hrvatskom jeziku „Ribice“

-mješovita vrtićka skupina s radom na talijanskom jeziku „Girasoli“

-mješovita vrtićka skupina s radom na talijanskom jeziku „Coniglietti“

U područnom odjeljenju u Galižani nalaze se 3 odgojne skupine:

-mješovita jaslička skupina „Bubamare“

-mješovita vrtićka skupina s radom na hrvatskom jeziku „Pčelice“

-mješovita vrtićka skupina s radom na talijanskom jeziku „Delfini“

U područnom odjeljenju u Peroju nalaze se 3 odgojne skupine:

-mješovita jaslička skupina „Pužići“

-mješovita vrtićka skupina s radom na hrvatskom jeziku „Lavići“

- mješovita vrtićka skupina s radom na hrvatskom jeziku „Leptirići“

Osnivač ustanove je Grad Vodnjan-Citta' di Dignano.

Ustanovom rukovodi Ravnatelj i Upravno vijeće.

**ZAKONSKE I DRUGE PODLOGE NA KOJIMA SE ZASNIVA PROGRAM:**

* Državni pedagoški standard predškolskog odgoja i naobrazbe (NN 63/08, 90/10)
* Nacionalni kurikulum za rani i predškolski odgoj i obrazovanje (NN 05/15)
* Obiteljski zakon (NN 103/15, 98/19, 47/20)
* Zakon o predškolskom odgoju i obrazovanju (NN 10/97, 107/07, 94/13, 98/19, 57/22)
* Zakon o odgoju i obrazovanju na jeziku i pismu nacionalnih manjina (NN 51/00, 56/00)
* Zakon o ustanovama (NN 76/93, 29/97, 47/99, 35/08, 127/19)
* Pravilnik o posebnim uvjetima i mjerilima ostvarivanja programa predškolskog odgoja (NN 84/2021 )
* Pravilnik o načinu i uvjetima polaganja stručnog ispita odgojitelja i stručnih suradnika u dječjem vrtiću (NN 133/97, 4/98)
* Pravilnik o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 133/97)
* Pravilnik o načinu i uvjetima napredovanja u struci i promicanju u položajna zvanja odgojitelja i stručnih suradnika u dječjim vrtićima (NN 133/97, 20/05)
* Pravilnik o načinu raspolaganja sredstvima državnog proračuna i mjerilima sufinanciranja programa predškolskog odgoja (NN 134/97)
* Pravilnik o obrascima i sadržaju pedagoške dokumentacije i evidencije o djeci u dječjem vrtiću (NN 83/01)
* Program zdravstvene zaštite djece, higijene i pravilne prehrane djece u dječjim vrtićima (NN 105/02, 55/06, 121/07)
* Programsko usmjerenje odgoja i obrazovanja predškolske djece (Glasnik Ministarstva prosvjete i kulture RH, broj 7/8 1991.)
* Konvencija o pravima djeteta; Državni zavod za zaštitu obitelji, materinstva i mladeži, Zagreb, 2001.
* Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)
* Zakon o proračunu (NN 144/21)
* Pravilnik o proračunskom računovodstvu i računskom planu(124/14, 115/15, 87/16, 3/18, 126/19 i 108/20)

**CILJEVI, STRATEGIJA I PROGRAMI:**

|  |  |  |
| --- | --- | --- |
| CILJEVI PROGRAMA: | STRATEGIJA ZA DUGOROČNI RAZVOJ | IZVRŠENJE CILJEVA: |
| 1. Odgoj za održivi razvoj | * poticati djecu na uočavanje, istraživanje i rješavanje ekološke problematike u skladu s interesima i razvojnim sposobnostima * poticati djecu na aktivnosti kojima će senzibilizirati obitelj i širu zajednicu na probleme u okolišu * informirati, educirati i aktivno uključiti roditelje u interdisciplinarni pristup odgoju i obrazovanju za okoliš kroz sve vrtićke aktivnosti i rješavanje problema u neposrednom okolišu * poticati razvrstavanje otpada, recikliranje i upotrebu neoblikovanog materijala * poticati sadnju povrća, cvijeća, ukrasnog bilja, voćki, stabala te brinuti o posađenom * intenzivirati boravak u prirodi (u šumi i na livadi) te igru prirodnim i neoblikovanim materijalom * motivirati djecu na istraživanje prirode te usvajanje znanja o klimatskim promjenama, | * tokom pedagoške godine 2024./25. održale su se radionice sortiranja otpada, u suradnji sa Contradom i udrugom Informo. Nastavlja se suradnja sa Ekomuzejom u vidu obrađivanja i održavanja povrtnjaka na didaktičkoj farmi (nadopuna dječjeg alata za održavanje) |
| 2. Projekt „Budi aktivan, budi zdrav“ - očuvanje zdravlja i poticanje psihofizičkog razvoja | * svakodnevno tjelesno vježbanje na otvorenom i zatvorenom prostoru * integriranje tjelesnih aktivnosti u sva područja odgojno-obrazovnog rada * motoričkom aktivnošću poticati razvoj živčanog sustava djeteta te stvaranje uvjeta za održavanje i unapređenje zdravlja * poticati razvoj motoričkih i prostorno – orijentacijskih vještina kod djece * različite pokretne igre * suradnja sa kineziolozima i trenerima te voditeljima plesnih radionica * sudjelovanje u sportsko-edukativnim događajima, manifestacijama i projektima * poticati razvoj motoričkih i prostorno – orijentacijskih vještina kod djece | * nabavio se mobilni centar za razvoj motorike za djecu jasličke i vrtićke dobi * fizičke pripreme za sudjelovanje na dječjoj Olimpijadi (navbava rekvizita) |
| 3. „Naše malo misto“ –njegovanje tradicije i kulturnih stečevina našega mjesta | * provođenje projekta „Domaće životinje“ u sklopu projekta Institucionalizacije zavičajnosti u predškolskim ustanovama Istarske županije-Regione Istriana * upoznavanje specifičnosti mjesta i tradicijske vrijednosti zavičaja u kojem djeca žive * uvođenje djeteta u aktivno doživljavanje, spoznavanje, izražavanje i stvaranje naše kulturne, nacionalne, lokalne i tradicijske baštine * razvijanje svijesti o važnosti životinjskog svijeta, ljubavi i brige prema životinjama kroz raznovrsne aktivnosti, posjete domaćinstvima i OPG-ima, suradnja s roditeljima, djedovima i bakama, mještanima * upoznavanje domaćih životinja koje su karakteristične za naš zavičaj * poticanje razvoja likovnog, glazbenog, plesnog stvaralaštva kroz aktivnosti bazirane na sadržajima tradicijskog nasljeđa * općenito njegovati i razvijati ljubav prema kulturi i zavičaju * upoznati djecu s jezikom i narječjima specifičnim za užu okolinu u kojoj žive * sudjelovanje u kulturnim manifestacijama na našem području | * nabavio se likovni materijal za kreativno izražavanje na temu, potrošni materijal i didaktika te edukacije odgojiteljica koje su sudjelovale u projektu * financirao se autobus za odlazak na izlet |
| 4. STE(a)M u vrtiću | * poticati kod djece STE(a)M način razmišljanja – interdisciplinarni pristup učenju (istraživanje, prikupljanje podataka, postavljanje hipoteza, eksperimentiranje, uočavanje promjena i uzoraka, donošenje zaključka na temelju prikupljenih informacija) * poticanje djece na početno programiranje • početna robotika * znanstveni pokusi i istraživački projekti * poticanje kreativnosti i kreiranje novih sadržaja * poticanje matematičko – logičke inteligencije, uočavanje odnosa između brojeva – količine, prepoznavanje simbola broja, matematičke operacije, geometrijski oblici, mjerne jedinice itd. | * nabavila se STEM didaktika |
| 5. Razvoj kroz kreativnost | * poticati djecu na kreativan rad, voditi interesantne razgovore, postavljati pitanja * poticati dijete da bude kreativno, maštovito, domišljato, da otkriva probleme i stječe navike suradnje * poticati inicijativnost i inovativnost * osigurati raznovrsne mogućnosti izražavanja oblikovati različite kreativne aktivnosti * osigurati mnoštvo raznolikog materijala * poticati stvaranje vlastitih ideja, načina razumijevanja i doživljaja * poticati razvoj divergentnog mišljenja djeteta, i to u svim vrstama aktivnosti, područjima učenja i komunikaciji | * nabavili su se različiti materijali, slikovnice i didaktika kao poticaj za razvoj kreativnosti |

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

Materijalni uvjeti rada u ustanovi osiguravaju se iz sredstava proračuna Grada Vodnjana-Dignano i participacije korisnika usluga, iz sredstava doznačenih iz Državnog proračuna koji se namjenski doznačuju za sufinanciranje troškova provođenja programa za talijansku nacionalnu manjinu, provođenje programa predškole, program za djecu sa posebnim potrebama i program za potencijalno darovitu djecu. Roditelji uplaćuju mjesečno učešće za korištenje 10-satnog programa odnosno 6-satnog programa. Roditelji nadalje ostvaruju subvencije u slučaju da su korisnici dječjeg doplatka, socijalne pomoći, za drugo dijete itd. prema socijalnom programu Grada Vodnjana-Dignano. Odlukama Upravnog vijeća ustanove oslobađa se korisnika usluge plaćanja pune mjesečne cijene programa ako je dijete na bolovanju duže od 30 dana.

U pedagoškoj 2024./2025. godini u D.V.-S.I. Petar Pan Vodnjan-Dignano ostvarivao se odgojno-obrazovni rad usklađen s individualnim potrebama, razvojnim mogućnostima i interesima djece. I dalje se vodimo ciljevima Nacionalnog kurikuluma za rani i predškolski odgoj i obrazovanje. Kroz različite aktivnosti djecu se poticalo na cjelovit razvoj, odgoj i učenje, te razvoj njihovih kompetencija: komunikacija na materinskom jeziku, elementarnu komunikaciju na stranim jezicima, matematičke kompetencije i osnovne kompetencije u prirodoslovlju i tehnologiji, digitalne kompetencije, socijalne i građanske kompetencije, inicijativnost i poduzetništvo, kulturnu svijest i izražavanje te motoričke kompetencije primjerene dobi.

Načela na koja je stavljen naglasak prilikom planiranja i organiziranja odgojno-obrazovnog rada su otvorenost za kontinuirano učenje i spremnost na unapređivanje prakse.

Tijekom pedagoške godine provodilo se stručno usavršavanje odgojitelja, stručnih suradnika, djelatnika računovodstva i tajništva te ostalih djelatnika ustanove. Kontinuirano učenje i stručno usavršavanje doprinosi osobnom razvoju svakog pojedinca te sukladno tome povećava mogućnosti za unaprjeđenje prakse.

Stručno usavršavanje stručnih djelatnika organizira se kroz sljedeće oblike:

Na razini ustanove: sastanci članova stručnog tima vrtića (ravnateljica, pedagoginja, zdravstvena voditeljica i psihologinja), sastanci članova stručne radne grupe (ravnateljica, pedagoginja, psihologinja, zdravstvena voditeljica, odgojiteljice – predstavnice svih odjeljenja), sjednice Odgojiteljskog vijeća, Internih stručnih aktiva, radni sastanci po objektima i sastanci radnih grupa.

Izvan ustanove: individualno usavršavanje prema interesima pojedinca – Agencije za odgoj i obrazovanje, Istarske županije, Talijanske Unije, stručna literatura, časopisi, Webinari i Zoom edukacije.

Odgojitelji i stručni suradnici dužni su sudjelovati na stručnim skupovima i seminarima u organizaciji Ministarstva znanosti i obrazovanja, Agencije za odgoj i obrazovanje te Talijanske Unije.

Kroz svakodnevnu komunikaciju, roditeljske i individualne sastanke te prezentacijom odgojno-obrazovnog rada poticala se suradnja s roditeljima. Roditelji su važan faktor u kreiranju vrtićkog kurikuluma te ih se potiče na što veću participaciju u vrtićkom okruženju. Suradnja s roditeljima provodi se u cilju razvijanja partnerskih odnosa odgojitelja i roditelja te pružanje podrške roditeljima u ostvarivanju roditeljske uloge.

Provodila se suradnja s vanjskim čimbenicima s ciljem podizanja kvalitete odgojno-obrazovnog rada te unapređenja stručne, kulturne i javne djelatnosti. U suradnji s društvenim čimbenicima obogaćuje se i unapređuje kvaliteta odgojno-obrazovnog rada, stvaraju se različite prilike za učenje, proširuju se na kurikulum s raznovrsnim sadržajima kulturnog, umjetničkog, zdravstvenog i sportskog života. Nastojalo se obogatiti život djeteta u vrtiću različitim kulturno-umjetničkim doživljajima i događanjima, sportsko-rekreativnim programima, druženjima i susretima s drugom djecom i odraslima te razmjena iskustava i usavršavanje s drugim odgojno-obrazovnim i inim ustanovama. Ove su godine djeca često odlazila na izlete, sudjelovala su na dječjoj Olimpijadi u Medulinu te na manifestaciji Girotondo dell'Amicizia koje je ove godine održana u Fažani.

Samorefleksija i vrednovanje programa provodi se kontinuirano. Ravnatelj, stručni suradnici i odgojitelji redovito propituju odgojno – obrazovnu praksu, analiziraju prikupljenu dokumentaciju na osnovu koje istražuju i mijenjaju vlastiti odgojno - obrazovni rad.

**IZVJEŠTAJ O POSTIGNUTIM CILJEVIMA I REZULTATIMA PROGRAMA**

U odgojno-obrazovnom radu realizirani su sljedeći ciljevi i rezultati programa:

* edukacija i senzibiliziranje djece za područja ekološke tematike
* usvajanje znanja o klimatskim promjenama, razumijevanju međuodnosa svih živih bića i odnosa žive i nežive prirode
* povećanje učestalosti prirodnih oblika kretanja i pravilne prehrane u cilju očuvanja zdravlja
* razvijanje kompetencija iz STEM područja, upoznavanje sa znanstvenim fenomenima kao preduvjet za kasnije razumijevanje znanstvenih koncepata
* usvajanje novih znanja o specifičnosti mjesta i tradicijske vrijednosti zavičaja u kojem se živi
* razvijanje komunikacije i suradnje među skupinama i svih sudionika odgojno-obrazovnog procesa

Odgojno-obrazovni proces obogaćivan je raznovrsnim aktivnostima i projektima. Nastavljamo sa projektom Odgoj za održivi razvoj gdje se djecu od najranije dobi potiče na razvijanje ekološke svijesti te uključivanje u rad zajednice. Suradnja s Ekomuzejom iz Vodnjana u vidu obrađivanja i održavanja povrtnjaka na didaktičkoj farmi nastavlja se i ove godine.

Ističemo i projekt „Budi aktivan, budi zdrav“ koji se već treću godinu zaredom provodio u svim odgojno – obrazovnim skupinama. Za ustanovu je pribavljee novi mobilni centar za razvoj motorike, te sportski rekviziti kao što su lopte.

Veliku pažnju nastavili smo davati recikliranju i pravilnom gospodarenju otpadom. U suradnji s Contradom i udrugom Informo održane su interaktivne radionice o selektiranju otpada.

Rad u skupinama na talijanskom jeziku provodi se u tri odgojne skupine i to dvije u matičnom objektu u Vodnjanu i jedna u područnom objektu u Galižani. Ostvareni su slijedeći ciljevi: neposredan odgojno-obrazovni rad s djecom te njihovo uključivanje u odgojnu praksu, poboljšanje životnih uvjeta djece u ustanovi kao i suradnja s Zajednicom Talijana Vodnjana i Galižane te Talijanskom Unijom.

Program rada s potencijalno darovitom djecom provodio se u redovnim odgojnim skupinama. Ciljevi programa bili su: poticanje cjelovitog rasta i razvoja djece razvijajući postojeće potencijale i razvoj onih područja koja bi se mogla kasnije razviti kao darovitost, pomoć odgojiteljima u prepoznavanju osobitosti djeteta i njegovih odgojno - obrazovnih potreba i pomoć roditeljima u pristupanju prema potencijalno darovitom djetetu.

Koristile su se razne igre koje su poticale kreativnost, zapažanje, osjete, logičko razmišljanje, pamćenje, poštivanje pravila, suradnju, govor, znanja iz prometa, glazbe, jezika, povijesti, kulture itd. Posebno su koristili igre u kojima su grupirali riječi, pronalazili suprotnu riječ, stvarali nova imena za predmete i pojave, dodavali ono što nedostaje itd. S zapošljavanjem stručnog suradnika psihologa u našoj ustanovi, nabavila se dodatna didaktika za darovitu djecu kao sredstvo rada u individualnom pristupu.

Program predškole odnosi se na odgojno-obrazovni rad s djecom u godini prije polaska u školu koja nisu obuhvaćena redovnim programom vrtića. Vođeni suvremenom paradigmom u shvaćanju djeteta, njegova razvoja i učenja, odgojno-obrazovni rad u potpunosti se prilagođavao individualnim interesima svakog pojedinog djeteta. U odgojno - obrazovnom radu poticao se razvoj koncentracije pri aktivnostima, razvijanje grafomotorike i socio-emocionalnih vještina.

Pažljivim promišljanjem, planiranjem i pravovremenom akcijom ostvarili smo većinu planiranih aktivnosti te samim time je realizacija financijskog plana izvršena u većini zadanih ciljeva. Pratili smo interese i potrebe naše djece, interese i potrebe odgojno – obrazovnih i ostalih djelatnika u našem vrtiću, interese i potrebe roditelja i zajednice koje smo implementirali u naše planiranje i djelovanje. Stručni tim koji je kompletiran psihologom i zdravstvenim voditeljem bio je od velike koristi u pružanju podrške u radu odgojiteljima, pružanje podrške roditeljima u njihovoj roditeljskoj ulozi te u različitim intervencijama koje u fokus stavljaju dobrobit i zaštitu dijete. Dobrobit i zaštita svakog pojedinog djeteta te osiguravanje optimalnih uvjeta za djetetov rast i razvoj naša je odgovornost i dužnost kojoj pristupamo predano i promišljeno te ćemo tako nastaviti činiti i ubuduće.

**POSEBNI IZVJEŠTAJI:**

**1. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVACA I KAPITALA ZA 2024. GODINU**

* PREGLED ZADUŽIVANJA U 2024. GODINI

U 2024. godini nije bilo novih zaduživanja.

* STANJE KREDITA I ZAJMOVA NA POČETKU I NA KRAJU IZVJEŠTAJNOG RAZDOBLJA

DUGOROČNI KREDIT ZAGREBAČKA BANKA D.D.

UKUPAN IZNOS ODOBRENOG KREDITA: 1.227.685,98 EUR

ISKORIŠTEN IZNOS 1.189.685,18 EUR

STANJE KREDITA NA 01.01.2024.: 85.284,26 EUR

OTPLAĆENO GLAVNICE U 2024.: 28.428,12 EUR

OTPLAĆENO KAMATE U 2024.: 1.389,85 EUR

STANJE KREDITA NA DAN 31.12.2024.: 56.856,14 EUR

* IZNOS OTPLATE OBVEZA ZA KREDITE I ZAJMOVE PREMA DOSPJEĆU U NAREDNIM GODINAMA

DUGOROČNI KREDIT ZAGREBAČKA BANKA D.D.:

|  |  |  |
| --- | --- | --- |
| DOSPIJEĆE OBVEZE PO KREDITU | GLAVNICA | KAMATE |
| 2025. | 28.428,12 EUR | 782,85 EUR |
| 2026. | 28.428,02 EUR | 299,55 EUR |
| UKUPNO | 56.856,14 EUR | 1.082,40 EUR |

* PREGLED DANIH ZAJMOVA I STANJE POTRAŽIVANJA ZA DANE ZAJMOVE

U 2024. godini nije bilo danih zajmova.

**2. IZVJEŠTAJ O KORIŠTENJU SREDSTAVA FONDOVA EUROPSKE UNIJE**

U 2024. godini nismo koristili sredstva fondova Europske unije.

**3. IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA**

U 2024. godini nije bilo danih zajmova, niti potraživanja po danim zajmovima.

**4. IZJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBAVEZA PO OSNOVI SUDSKIH SPOROVA**

Na dan 31.12.2024. godine vrtić ima evidentirana ukupna nenaplaćena potraživanja u iznosu od 22.435,73 eura, od kojih dospjela potraživanja iznose 2.563,04 eura.

Dječji vrtić na dan 31.12.2024. godine nema dospjelih obaveza kao ni potencijalnih obveza po osnovi sudskih sporova.

**5. IZVJEŠTAJ O DANIM JAMSTVIMA I PLAĆANJIMA PO PREOTESTIRANIM JAMSTVIMA**

U 2024. godini nije bilo danih jamstava.

Vodnjan, 20.ožujak 2025.

Ravnateljica

Ingrid Mirković, mag.praesc.educ